kardosdrur/scandi-wiki huggingface dataset:
Kalba

Kalba (; ) er en by i Emiratet Sharjah i de Forenede Arabiske Emirater. Byen udgør en eksklave beliggende på østkysten af FAE ud mod Omanbugten nord for grænsen til Sultanatet Oman og er derudover omgivet af Emiratet Fujairah. Den har  indbyggere og er den tredjestørste by i Emiratet Sharjah.

Byen blev erobret af Portugal i 1500-tallet. Fra 1903 til 1952 var Kalba en del af det selvstændige (ottende) emirat Kalba, der blev en del af Emiratet Sharjah i 1952.

Flystyrtet i 1972 
Den 14. marts 1972 styrtede et fly fra Sterling Airways ned nær Kalba. Flyet var på vej fra Colombo i Sri Lanka til København i Danmark med charterturister fra Tjæreborg Rejser. Det skulle mellemlande i Dubai men ramte et bjerg under indflyvning nær Kalba. 112 passagerer og besætningsmedlemmer omkom ved ulykken, der skyldtes en pilotfejl, hvor piloterne fejltolkede flyets position og begyndte en for tidlig nedstigning mod Dubai. Det er den hidtil værste flyulykke i De Forenede Arabiske Emirater.

Referencer

Eksterne henvisninger 

 

Byer i Forenede Arabiske Emirater
Tidligere portugisiske kolonier
VHL 2021-22

VHL 2021-22 var den 12. sæson af ishockeyligaen VHL som Ruslands næstbedste ishockeyrække. Siden den foregående sæson var ligaen blevet udvidet fra 26 til 27 hold. Turneringen blev indledt med et grundspil, hvor hvert hold spillede 52 kampe, hvorefter de 16 bedste hold gik videre til slutspillet om Petrov-pokalen.

Mesterskabet blev vundet af HK Rubin fra Tjumen, som i finalen om Petrov-pokalen vandt med 4-1 i kampe over HK Dinamo fra Sankt Petersborg. Det var HK Rubins andet VHL-mesterskab, idet holdet tidligere havde vundet titlen i sæsonen 2010-11.

Hold 

Siden den foregående sæson var ligaen blevet udvidet fra 26 til 27 hold, idet et hold, HK Dinamo Moskva oblast, havde forladt ligaen, der tilgæld havde optaget to nye hold: AKM og HK Omskije Krylja. Ligaen holdt fast i formatet fra sæsonen 2020-21, hvor holdene i én stor division alle mødte hinanden ude og hjemme i en dobbeltturnering, men på grund af det ekstra hold steg antallet af grundspilsrunder fra 50 til 52.

HK Omskije Krylja var et nyoprettet farmerhold for Avangard Omsk, mens AKM var et nyetableret farmerhold for Torpedo Nizjnij Novgorod.

Derudover havde HK Gornjak skiftet navn til HK Gornjak-UGMK og skiftede hjemmebane til Isarena Aleksandr Kozitsyn i Verkhnjaja Pysjma, hvor holdet også havde spillet sidste halvdel af den foregående sæson. Samtidig fik holdet også nyt logo og nye klubfarver, der matchede KHL-klubben Avtomobilist Jekaterinburgs farver. Desuden havde HK Molot-Prikamje skiftet navn til HK Molot.

Grundspil

Format 

Hvert hold spillede 52 kampe i grundspillet: to kampe (en hjemme- og en udekamp) mod hvert af de øvrige 26 hold.

Der blev uddelt point efter følgende pointsystem:
 Sejre gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

De 16 bedste hold gik videre til slutspillet om Petrov-pokalen.

Stilling

Kampe

Statistik

Point

Redningsprocent

Slutspil

Format 
Slutspillet havde deltagelse af grundspillets 16 bedste hold og afvikledes som en cupturnering, hvor alle opgør blev spillet bedst af syv kampe. I hver runde spillede det højst seedede af de tilbageværende hold mod det lavest seedede af de tilbageværende hold, det næsthøjst seedede hold mod det næstlavest seedede osv., og det højst seedede hold i hvert opgør havde hjemmebane i kamp 1, 2, 5 og 7. Uafgjorte kampe blev afgjort i form af sudden death i perioder á 20 minutter indtil først scorede mål.

Hold 

De 16 hold blev seedet i henhold til deres placering i grundspillet.

Skema

Ottendedelsfinaler 

Pga. tilgængeligheden af HK Molots arena blev hjemmebanefordelen i kamp 1-4 i serien mellem HK Molot og HK Toros efter indbyrdes aftale mellem holdene byttet om, således at Toros fik hjemmebane i kamp 1 og 2, selvom holdet var lavest seedet. Til gengæld havde Molot hjemmebane i kamp 3 og 4.

Kvartfinaler

Semifinaler

Finale

Hædersbevisninger

MVP

Øvrige priser

Kilder / eksterne henvisninger 
 VHL

Noter 

Sæsoner i VHL
Ishockey i 2021
Ishockey i 2022
Pige med perleørering (flertydig)

Pige med perleørering har flere betydninger:

 Pige med perleørering − et oliemaleri fra ca. 1665 af Johannes Vermeer
 Pige med perleørering (bog) − en roman fra 1999 af Tracy Chevalier
 Pige med perleørering (film) − en film fra 2003 af Peter Webber, baseret på romanen fra 1999 af samme navn
Anzor Kiknadze

Anzor Kiknadze (født 26. marts 1934, død 17. november 1977) var en sovjetisk judoka og europamester. Han deltog ved Sommer-OL 1964 i Tokyo, og vandt bronzemedalje i vægtklassen +80 kg.
Han fik bronze ved VM i 1965 og 1967.
Han blev europamester fire gange og vandt sølv to gange mellem 1962 og 1968.

Han døde i en trafikulykke i Tbilisi i 1977 som 43-årig.

Referencer

Eksterne henvisninger

Judoka fra Sovjetunionen
Olympiske bronzemedaljevindere fra Sovjetunionen
Europamestre i judo
HK Omskije Krylja

Hockeyklubben "Omsk Vinger" (russisk: Хоккейный клуб «Омские Крылья», ) er en russisk ishockeyklub, der blev stiftet i 2021 som nyt farmerhold for KHL-holdet Avangard Omsk. Klubben debuterer i det næstbedste russiske ishockeyliga, VHL, i sæsonen 2021-22 og har hjemmebane på Avangards hockeyakademi.

Klubbens navn blev valgt i en afstemning på sociale medier mellem dens fans, hvor "Omsk Vinger" fik 2.372 stemmer, mens de to andre muligheder, "Asgard" og "Gummi", modtog 2.267 hhv. 745 stemmer.

"Omsk Vinger" spillede sin første kamp den 27. juli 2021, hvor det blev til en sejr på 3-1 over de forsvarende VHL-mestre fra HK Jugra.

Kilder 
 VHL - Омские Крылья 
 VK - ХК «Омские Крылья»
 Twitter - ХК Омские Крылья

Noter 

Ishockeyklubber i Rusland
Ishockeyklubber i VHL
Sport i Omsk
Etableret i 2021
Katerini

Katerini (, Kateríni, udtalt [ka̠te̞ˈɾini]) er en by og kommune i det nordlige Grækenland. Den er hovedstaden i den regionale enhed Pieria i Centralakedonien. Grækenland. Den ligger på Pieriansletten, mellem Mount Olympus og Thermaikos-bugten, i en højde af 14 m. Kommunen Katerini har en befolkning på 85.851 (ifølge 2014 folketællingen), og det er det næst mest folkerige byområde i regionen Makedonien efter Thessaloniki . Den tætte afstand mellem to byer (68 km), har været til gavn for Katerinis udvikling i de seneste år. Katerini er tilgængelig fra hovedvejen Thessaloniki-Athen GR-1/E75 (med Katerinis syd-, øst- og nordkryds) og Egnatia Odos mod nord. Den betjenes af Intercity, Proastiakos (Suburban Railway) og lokale tog på hovedbanelinjen fra Athen til Thessaloniki, og der er en omfattende regional og national busforbindelse med dens knudepunkt i byen.

Katerini er et populært turistmål i det nordlige Grækenland, er tæt på havet (7 km) og nær flere arkæologiske steder af stor interesse, såsom den gamle by Dion (5. århundrede f.Kr., 17 km væk), det gamle Leivithra (27 km væk), det gamle Pydna (16 km væk) og Platamon Slot . Strandene i Korinos, Paralia og Olympiaki Akti (eller Katerinoskala ) besøges af både græske og udenlandske turister i løbet af sommeren. Basen til Mount Olympus og byen Litochoro ligger i en afstand af omkring 20 km fra centrum af Katerini, hvorimod der er skicentrum i Elatochori i Mount Pieria i en afstand af 33,4 km fra byens centrum.

Navn og historie 

Kommunen Katerini blev dannet ved kommunalreformen i 2011 ved fusionen af de følgende 6 tidligere kommuner, der blev til kommunale enheder i den nyoprettede Katerini kommune.

Økonomi 

Katerini er det administrative og økonomiske centrum i Pieria. Handelskammeret og industrien i Pieria er baseret i Katerini. Det samme gælder Unionen for Landbrugskooperativer i Pieria og Unionen af hotelejere i Pieria.

Landbrug 
Katerini ligger midt på en slette, og derfor er det i høj grad en landbrugsby. Fra 2000 var 26.775 mennesker beskæftiget i landbruget i Pieria. Unionen af Landbrugskooperativer i Pieria har 9.000 medlemmer, hvoraf 2.000 dyrker tobak. Der produceres også Kiwifrugter i Katerini.

Kilder og henvisninger 

Byer i Grækenland
Centralmakedonien
Peter Snijders

Peter Snijders (født 14. september 1943) er en tidligere hollandsk judoka og europamester. Han deltog i Sommer-OL 1964 i Tokyo, men blev slået i kvartfinalen af tyskeren Wolfgang Hofmann.
Ved VM i judo 1965 i Rio de Janeiro fik han bronze i den åbne vægtklasse.
Ved EM i judo 1966 i Luxemburg blev han europamester i vægtklassen -80 kg, ved at slå den sovjetiske Vladimir Pokataev i finalen.
Tre år senere blev han europamester i vægtklassen -93 kg, også ved at slå Vladimir Pokataev i finalen.
Han fik desuden bronze to gange ved EM i judo 1964 og 1971.

Referencer

Eksterne henvisninger

Judoka fra Holland
Europamestre i judo
VM i judo 1967

VM i judo 1967 var det 5. verdensmesterskab for herrer og blev afholdt i Salt Lake City i USA fra 9. til 11. august 1967.

Medaljeoversigt

Herrer

Medaljefordeling

Referencer 

1967
Sport i 1967
Kappel (flertydig)

Kappel kan henvise til flere byer:

 Kappel (Lolland) – sydvest for Nakskov
 Kappel – i østlige Sydslesvig vest for Slien nær udmundingen i Østersøen
 Kappel (Schweiz) – by 15 km syd for Zürich

Referencer
Alberto Ginés López

Alberto Ginés López (født 23. oktober 2002) er en spansk professionel klatrer med speciale i leadklatring og bouldering.

I august 2021 vandt han guld ved den første olympiske sportsklatrebegivenhed ved sommer-OL 2020 i Tokyo.

Eksterne henvisninger 
 

Klatrere
Deltagere for Spanien ved sommer-OL 2020
Olympiske mestre fra Spanien
Medaljevindere ved sommer-OL 2020
Takafumi Shigeoka

Takafumi Shigeoka (født 2. januar 1945) er en japansk judoka og verdensmester.
Han blev verdensmester i 1967 i vægtklassen -63 kg, da han slog landsmanden Hirofumi Matsuda i finalen.

Referencer

Eksterne henvisninger

Judoka fra Japan
Verdensmestre i judo
Peter Kalko

Peter Hilarius Kalko (født 31. august 1935 i Blistrup, død 6. juli 2017 i Mårum) var en dansk politiker fra Det Konservative Folkeparti, der fra 1978 til 1981 var borgmester i Birkerød Kommune.

Kalko var i begyndelsen af sin politiske karriere formand for skoleudvalget. I 1978 afløste han venstremanden Bent Pedersen som borgmester, idet denne stillede op som amtsborgmester i Frederiksborg Amt. Pedersen blev dog ikke valgt til amtsborgmester, og ved valget i 1981 tog han borgmesterposten i Birkerød Kommune tilbage.

Kalko arbejdede i 40 år i Nordisk Tegnemaskine Industri som skiftede navn til NTI CADcenter, og endte som administrerende direktør for virksomheden.

Referencer

Borgmestre fra Det Konservative Folkeparti
Tidligere borgmestre fra Danmark
Eiji Maruki

Takafumi Shigeoka (født 25. maj 1943) er en japansk judoka og verdensmester.
Han blev verdensmester i 1967 i vægtklassen -80 kg, da han slog hollænderen Martin Poglajen i finalen.

Referencer

Eksterne henvisninger

Judoka fra Japan
Verdensmestre i judo
Kappel (Lolland)

Kappel er en landsby i Kappel Sogn, Lollands Sønder Herred, Maribo Amt; nu Lolland Kommune, en halv snes kilometer sydvest for Nakskov.

Kapel og kirke 
Byen har sit navn efter et katolsk kapel viet til Den Hellige Trefoldighed, en kilde med helbredende vand. Kapellet blev opført i 1464 og beordret nedbrudt i 1570, men det skete ikke. Nu Kappel Kirke, der har været sognekirke siden 1685.
Kappel Sogn blev udskilt fra Vestenskov Sogn i 1464.
I 1901 blev Langø udskilt fra Kappel sogn efter opførelsen af Langø kirke.

Kappel Stubmølle 
Møllen er en vindmølle fra ca. 1730, som malede mel indtil 1935. Den blev restaureret af Kappel Stubmøllelaug i 2003. Kappel Stubmølle er fredet.

Et par kilometer væk, ved Ålehoved, ligger Kappel Vindmøllepark med moderne vindmøller til el-produktion.

Kappel Boldklub 
Kappel Boldklub blev grundlagt i 1933. Den var kortvarigt lukket, inden den blev rekonstrueret i 2007 som Ny Kappel Boldklub '07, der også har gjort sig gældende inden for damefodbold, men klubben har det meste af sin historie været repræsenteret af et par herrehold i de lavere rækker, og der har også altid været ungdomshold i en del årgange samt i visse perioder et kvindehold. I 70´erne, 80´erne og 90´erne var den såkaldte Sportsuge i uge 28 et tilløbsstykke for hele Vestlolland. Der var ugen igennem fodboldkampe, hvor 3. halvleg også var vigtig, nemlig det efterfølgende samvær. Der var desuden et kæmpe bankospil om torsdagen, diskotek om fredagen og madposebal i det store telt om lørdagen samt gøgl på pladsen fra torsdag.

Kappel Skole 
Et tilbageblik får vi med Trap (ca. 1899): »Kappel med kirke, præstegård, skole, forsamlingslokale (opført 1887), mølle og statstelefonstation«.

Sogneskolen fik i midten af forrige århundrede en ny rødstensbygning, Kappel Skole, der imidlertid lukkede som folkeskole i 1988. Bygningerne blev herefter brugt som lejrskole, indtil de brændte ned kort før nytår i 2015. Den selvstændige Kappel sognekommune hørte senere under Rudbjerg Kommune, og billeder findes i Rudbjerg Lokalarkiv. Kappel Skole havde i sin sidste tid kun de yngste årgange, der derefter fortsatte på Vestenskov Skole (1855-2010) med nye bygninger fra 1963. Nu hører skoledistrikterne under Nakskov Kommune.

Øvrig historie 
Den nu nedlagte jernbanestrækning Nakskov-Rødby Jernbane (1926-1953) forløb over Kappel og Vestenskov. Nu er nærmeste jernbanestation i Nakskov.

Kappel Forsamlingshus ligger Vesternæsvej 10.

Referencer 

Byer i Lolland Kommune
Solbjørk Minke Anderson

Solbjørk Minke Anderson (født 15. august 2004 i København) er en cykelrytter fra Danmark, der er på kontrakt hos .

Karriere 
Som femårig blev Minke Anderson interesseret i landevejscykling, og hun fik sin cykelopdragelse hos Amager Cykle Ring. Hun blev licensrytter i 2013. I 2020 blev hun dansk U17-danmarksmester i linjeløb. I februar 2021 blev hun præsenteret som ny rytter hos Give Cykelklubs juniorhold. 

Ved DM i linjeløb 2021 i juni blev Solbjørk Minke Anderson dansk juniormester i linjeløb foran Julie Lillelund og holdkammerat Laura Auerbach-Lind. 23. august 2021 skiftede hun med øjeblikkelig virkning til Team Rytger. Ved DM i linjeløb 2022 genvandt Solbjørk Minke Anderson DM-titlen og vandt sølv i enkeltstart for juniorer.

Fra 2023-sæsonen skiftede hun til det franske kontinentalhold Grand Est-Komugi-La Fabrique. Karrierens første deltagelse i et UCI World Tour-løb kom fra den 17. til 20. juni 2023, da Solbjørk Minke med sit franske hold deltog i Tour de Suisse Women. Den 25. juni blev hun dansk U23-mester i linjeløb. I september blev det offentliggjort at Minke Anderson fra 2024 havde skrevet en toårig kontrakt med World Tour-holdet .

Meritter
2021
  Dansk juniormester i linjeløb

2022
  Dansk juniormester i linjeløb
  Dansk mester i holdløb ()
 2. plads, DM i enkeltstart for juniorer
2023
  Dansk U23-mester i linjeløb
 2. plads, Grand-Prix Oberbaselbiet
 4. plads samlet ved Watersley Womens Challenge
  Bjergkonkurrencen
  Ungdomskonkurrencen

Referencer

Eksterne henvisninger 
 
 

Kvindelige cykelryttere fra Danmark
Personer fra København
Owen Wright (surfer)

Owen Wright (født 16. januar 1990) er en australsk professionel surfer.

Han deltog ved de olympiske lege 2020 i Tokyo, hvor han vandt en bronzemedalje i surfing.

Referencer

Eksterne henvisninger 
 

Surfere fra Australien
Surfere ved sommer-OL 2020
Olympiske bronzemedaljevindere fra Australien
Medaljevindere ved sommer-OL 2020
Svetlana Kolesnitjenko

Svetlana Konstantinovna Kolesnitjenko ( ; født 20. september 1993) er en russisk synkronsvømmer.

Hun repræsenterede Rusland under sommer-OL 2016 i Rio de Janeiro, hvor hun vandt guld i holdkonkurrencen.

Under sommer-OL 2020 i Tokyo, som blev afholdt i 2021, vandt hun guld i både duet og hold.

Referencer

Eksterne henvisninger 
 

Olympiske mestre fra Rusland
Medaljevindere ved sommer-OL 2016
Medaljevindere ved sommer-OL 2020
Synkronsvømmere fra Rusland
Personer fra Leningrad oblast
Jagvir Singh

Jagvir Singh Sidhu (født 4. januar 2001) er en indisk-dansk professionel fodboldspiller, der spiller for Aarhus Fremad på leje fra FC Fredericia.

Karriere

Tidlig karriere 
Singh blev født i Greve Strand og begyndte med at spille fodbold i ungdomsakademiet i Brøndby, en klub hans forældre støttede.  På U15-niveau sluttede han sig til Lyngby Boldklub, hvor han spillede i et år, inden han flyttede til ungdomsafdelingen i HIK . 

Singh fik sin senior debut den 3. august 2019 i en tredje-tier 2. Division -kamp mod Avarta .  Han fik i alt fem samlede optrædener for klubben, heraf en i den danske cup .

Brøndby 
Den 1. september 2019 skiftede Singh til Brøndby IF -akademiet,  hvor han blev inkluderet i deres U19 -hold.  Singh blev inkluderet i det nyetablerede U20 -hold i maj 2020, som blev annonceret af fodbolddirektør Carsten V. Jensen . Han modtog en etårig kontraktforlængelse som en del af det nye team sammen med kollegaer under 19 år, Jacob Rasmussen, Emil Staugaard og Andreas Pyndt . 

Den 20. december 2020 blev Singh for første gang udtaget til Brøndbys førsteholds kamptrup i deres Superliga- uafgjort mod Horsens, men måtte se hele kampen fra bænken af i 1-2 sejren  Han ville for det meste optræde i U19-ligaen den sæson og fik 15 optrædener hvor han scorede 12 mål.

Singh fik sin professionelle debut den 25. juli 2021, da han kom ind i stedet for Mikael Uhre i det 83. minut af en 1-1 uafgjort i en Superliga kamp mod Viborg FF .

Referencer

Eksterne henvisninger 
 
 Jagvir Singhs spillerprofil  på Brøndby IF

Midtbanespillere (fodbold)
Fodboldspillere fra Hellerup IK
Fodboldspillere fra Lyngby Boldklub
Fodboldspillere fra Brøndby IF
Fodboldspillere fra Danmark
Nobuyuki Sato

Nobuyuki Sato (født 12. januar 1944) er en japansk judoka og verdensmester.
Han blev verdensmester første gang i 1967 i vægtklassen -93 kg, da han slog landsmanden Osamu Sato i finalen.
Ved VM i 1969 stillede han op i den åbne vægtklasse men fik kun bronze.
I 1971 stillede han igen op i vægtklassen -93 kg, men tabte finalen til Fumio Sasahara.
Ved VM i judo 1973 i Lausanne lykkedes det ham igen at vinde verdensmesterskabet i sin vægtklasse, ved at slå Takafumi Ueguchi i finalen.
I løbet af sin karriere vandt han også tre japanske mesterskaber i 1968, 1971 og 1974.

Referencer

Eksterne henvisninger 

Judoka fra Japan
Verdensmestre i judo
Fie

Fie er et pigenavn. Det er en kortform af Sophia, som betyder "visdom". Varianter af navnet er Phi, Phie, Fije.

I 2021 var der 2.127 kvinder der hed Fie ifølge Danmarks Statistik. Ved en opgørelse fra 2003 var "Fie" også blandt de top-tyve mest populære hundenavne.

Kendte personer med navnet 
Fie Adamas, dansk eventmager
Fie Udby Erichsen, dansk roer
Fie Johansen, dansk fotograf
Fie Laursen, dansk blogger
Fie Woller, dansk håndboldspiller 
Fie Østerby, dansk cykelrytter

Navnet brugt i fiktion 
 Flere børnebøger har titler med Fie, for eksempel "Fie flytter frem og tilbage", "Fie dog!", "Rita og Fie", "Fie spiller mix".
 I Olsen-banden ser rødt optræder Fie som kæreste til Børge; hun spilles af Lene Brøndum.

Refencer 

Pigenavne
Ester Baiget

Ester Baiget er en spansk erhvervsleder som fra 1. februar 2020 har været administrerende direktør for Novozymes. Hun har tidligere været ansat hos Dow's Industrial Solutions. Baiget er uddannet kemiingeniør og har også en MBA-grad 

Erhvervsministeriet udpegede i 2021 Baiget som ny formand for Klimapartnerskabet for life science og biotek.

Referencer 

Erhvervsfolk fra Spanien
Abu Dhabi International Airport

Abu Dhabi International Airport ()  er en international lufthavn ved byen Abu Dhabi, der er hovedstad i Emiratet Abu Dhabi og De Forenede Arabiske Emirater.

Den nuværende lufthavn åbnede i 1982 og erstattede en ældre lufthavn (den nuværende Al Bateen Executive Airport). Lufthavnen ligger 30,6 km øst for byen Abu Dhabi og er den andenstørste i De Forenede Arabiske Emirater efter Dubai International Airport. I 2016 betjente den godt 24 millioner passagerer. Flyselskabet Etihad Airways har hovedkontor og Hub i lufthavnen.

Referencer

Eksterne henvisninger 

 

Lufthavne i Forenede Arabiske Emirater
Etableret i 1960
Herman Anker Bernhoft

Herman Anker Bernhoft (født 1. oktober 1869 i Barcelona, død 15. december 1958 i København) var en dansk embedsmand, diplomat og kammerherre.

Karriere 
Han blev student i 1888, cand. jur. i 1894. Han var i 1903-04 legationssekretær i London. I 1907-08 deltog han i de dansk-tyske handelstraktatforhandlinger i Berlin og blev derefter kontorchef i udenrigsministeriet i 1908. I 1908-10 var han gesandt i Wien med sideakkreditering i Rom, departementschef 1910-13 og derefter i 1913 udnævnt til gesandt i Paris, med sideakkreditering i Madrid og Lissabon.

Ved fredskonferencen i Versailles efter Første verdenskrig, var han med i de danske forhandlinger om Nordslesvigs genforening i 1920. Han var gesandt i Paris indtil 1932. Hvor han i 1932-33 var formand for den danske delegation ved Grønlandsprocessen i Haag.

Han gik på pension i 1936, men blev af den danske regering opfordret til at påtage sig rollen som gesandt i Paris i 1939, da den hidtidige gesandt A. Oldenburg, var afgået ved døden september s.å. Bernhoft påtog sig opgaven. Efter Invasionen af Danmark i 1940 sikrede han, at Danmarks gesandtskab kunne fortsætte i Frankrig. Han rejste tilbage til Danmark i 1941 og vendte ikke tilbage. Stillingen som gesandt afsluttedes dog først formelt i 1945.

Dekorationer 
 1920 Fortjenstmedaljen i guld
 1932 
 1941 Storkors af Dannebrogordenen med bryststjerne i diamanter
 1950 Storkors af Æreslegionen

Han var endvidere æresborger i Braine.

Referencer

Litteratur

Eksterne henvisninger 
 

Storkors af Æreslegionen
Modtagere af Médaille de la Reconnaissance française
Storkors af Dannebrog med bryststjerne i diamanter
Modtagere af Fortjenstmedaljen i guld
Ambassadører fra Danmark
Personer i Dansk Biografisk Leksikon
Danmarks ambassadører i Frankrig

Dette er en liste over Danmarks gesandter og ambassadører i Frankrig.

Referencer

Se også 

 Danmarks ambassade i Frankrig
 Frankrigs ambassadører i Danmark
 Frankrigs ambassade i Danmark
 Forholdet mellem Danmark og Frankrig

Frankrig
Lister over personer
Stjålne generationer

De stjålne generationer er et begreb som anvendes på australske aboriginske og Torres Strait Ø-folkets børn, som ofte er af blandet afstamning og som blev taget fra deres familier af de australske myndigheder og kirkemissioner på grund af et antal parlamentsbeslutninger som fornægtede forældrenes rettigheder og som stillede alle aboriginske børn under statens formynderskab, mellem 1905 og (officielt) 1969. Dette politiske program førte oftest til at børn blev flyttet fra familien til lejre, børnehjem og andre institutioner.

Rabbit Proof Fence bog og film 
I året 2002 havde den australske film Rabbit-Proof Fence premiere. Den blev baseret på bogen Follow The Rabbit Proof Fence af Doris Pilkington Garimara. Filmen handler om forfatteren, hendes søster og hendes kusine, som rømmede fra Moore River Native Settlement, nord for Perth , hvor de var blevet placeret i året 1931 fordi de var halvaboriginere. Børnene vantrivedes og rømmede for at kunne vende tilbage til deres aboriginske familier.

Kilder og henvisninger 

Australiens oprindelige folk
Racisme
Ochsenberg (Königsbronn)

Ochsenberg er et distrikt med 645 indbyggere i kommunen Königsbronn i Landkreis Heidenheim i Baden-Württemberg, Tyskland.

Geografi 
Landsbyen Ochsenberg ligger i den østlige del af Schwäbische Alb (Ostalb), på den vestlige kant af Härtsfeld.

Historie 
De første dokumentation for stedet er fra år 1538. Landsbyens navn stammer fra "græsgange til okser (Ochsen) på bjerget (Berg)".

Efter et slag ved Nördlingen i 1634 under Trediveårskrigen blev Ochsenberg, som mange andre landsbyer i området, brændt ned.

Med ibrugtagningen af Härtsfeld-vandledningen i 1891 fik Ochsenberg en permanent forsyning af drikkevand fra brøndene i Itzelberg.

I 1910 bygges det nuværende rådhus, som også tjener som skole og brandstation. Opførelsen af elforsyningen begyndte i 1917. Efter 2 års byggetid indvies kirken i 1963.

Demografi og religion 
Med ankomsten og bosættelsen af flygtninge efter 2. verdenskrig steg antallet af indbyggere mærkbart.

Op til slutningen af 2. Verdenskrig var Ochsenberg evangelisk. Derefter steg antallet af romersk-katolske beboere betydeligt på grund af de flygtninge, der var bosat.

Personer fra Ochsenberg 
 Hans Bäurle (* 1931), maler, grafiker og billedhugger
 Jörg Haug (* 1937), professor i lokalundervisning

Galleri

Eksterne henvisninger

Referencer